જંગલી પ્રાણીઓ વાહનના અવાજથી ટેવાયેલાં નથી હોતાં. બીકણ હોય. હરણ ખાસ. એટલે સહેજ પણ અવાજ આવે એટલે કાન ઊંચા ને ડોક અવાજની દિશામાં કરી આંખોમાં આંખો પરોવી પ્રેમ કરતાં હોય તેમ જુએ, પણ હોય ભય. પૂંછડી પટપટ પટપટાવે, પછી સેકન્ડોમાં ઠેક મારે ને સડસડાટ જંગલમાં, ઝાડીઓ વચ્ચે થઈ ભાગી જાય. આવું જ શિયાળ, જરખ, નોળિયા, નીલગાય બધાં માટે કોમન છે. સિંહ મસ્તીથી ચાલ્યો જાય. પણ સિંહ ઝાડીઓ કરતાં ખુલ્લામાં રહેવાનું વધુ પસંદ કરે છે.